
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Μακρυά Μύτη Κοινότητας Σπάρτου Ν. Αιτωλ/ 

νιας . 1 

Καθορισμός ορίων αιγιαλού και δημιουργία ζώνης παραλίας στην 
περιοχή της κοινότητας Αραχωβιτίκων Πατρών Ν. Αχα'ίας . 2 


_ ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 918 (1) 

Καθορισμός των ορίων του αιγιαλού και δημιουργία ζώνης παραλίας 

στη θέση Μακρυά Μύτη Κοινότητας Σπάρτου Ν. Αιτωλ/νίας. 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τ.Β') κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». 

3. Την από 12.9.1989 έκθεση της επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή Μακρυά Μύτη της 
Κοινότητας Σπάρτου Νομ. Αιτωλ/νίας και το από μηνός Φεβρουάριου 
1988 τοπογραφικό διάγραμμα με κλίμακα 1:500 του Νικολόπουλου 
Ανδρέα Πολιτικού Μηχανικού που θεωρήθηκε στις 30.5.1989 από τη 
Δ/νση Τεχνικών Υπηρεσιών της Νομαρχίας Αιτωλ/νίας και συΛδεύει 
την έκθεση της προάναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ 554-5/82/90 6.2.90 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινών αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 12.9.1989 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 


καθώς και το από μηνός Φεβρουάριου 1988 τοπογραφικό διάγραμμα, 
που τη συνοδεύει, το οποίο συντάχθηκε από τον Νικολόπουλο Ανδρέα 
Πολιτικό Μηχανικό με κλίμακα 1:500 και θεωρήθηκε 30.5.1989 από 
την Δ/νση Τεχνικών Υπηρεσιών Ν. Αιτωλ/νίας επί του οποίου η πιο 
πάνω Επιτροπή καθόρισε τα όρια του αιγιαλού, με ερυθρά συνεχή πολυ¬ 
γωνική γραμμή Α1, Α2 έως Α11 και τα όρια της παραλίας με κίτρινη 
συνεχή πολυγωνική γραμμή Π1, Π2 έως Π11. 

Η απόφαση αυτή, με την έκθεση της επιτροπής και το διάγραμμα, να 
δημοσιευθούν στην Εφημερίδα της Κυβερνήσεως. 

Μεσολόγγι, 18 Σεπτεμβρίου 1990 

Η Νομάρχης 

ΜΑΙΡΗ ΣΟΡΩΤΤΟΥ - ΤΣΑΝΑΚΗ 


ΕΚΘΕΣΗ 

Έκθεση επιτροπής καθορισμού των ορίων του Αιγιαλού άρθρου 74 Π.Δ. 
636/77 για τον καθορισμό των ορίων του αιγιαλού στη θέση «Μακρυά 
Μύτη» κοινότητας Σπάρτου Αιτωλ/νίας. 

Στην Αμφιλοχία 12 Σεπτέμβρη 1989 οι υπογ/μένοι: 

1. Κων/νος Ζωγράφος, αναπλ. τα μη μετέχοντα τακτικά μέλη κωλύο- 
ντο τη συνεδρίαση Δ/ντής Δ.Ο.Υ. Αμφιλοχίας, ως Πρόεδρος. 

2. Μαίρη Ρόκκου, αναπλ. τα μη μετέχοντα τακτικά μέλη κωλύοντο τη 
συνεδρίαση Δ.Τ.Υ.Ν. Αιτωλ/νίας, ως Μέλος. 

3. Άγγελος Μαργέλης, Λιμενάρχης Πρέβεζας, ως Μέλος 
Αποτελούντες την επιτροπή καθορισμού των ορίων του αιγιαλού δυνάμει 

του άρθρου 74 Π.Δ. 636/77 και της αριθμ. πρωτ. 4629/5.6.89 εντολής 
του προέδρου της μεταβήκαμε επί τόπου στην προαναφερόμενη περιοχή 
την 13,Ιούνη 1989. 

Λάβοντες υπ' όψη: 

1. Το υπό του Ανδρέα Νικολόπουλου συνταχθέν τον Φλεβάρη του 1988 
τοπογραφικό και υψομετρικό διάγραμμα (τέσσερα αντίγραφα) εις κλίμακα 
1:500 ελεγμένο για την ακρίβεια της αποτύπωσης από την Μαίρη Ρόκκου 
την 30.5.89 και θεωρηθέν από την Δ.Τ.Υ.Ν. Αιτωλ/νίας την 30.5.89 
όπως το άρθρο 20 Ν. 719/77 ορίζει. 

2. Τις διατάξεις του Α.Ν. 2344/40 όπως αυτό τροποποιήθηκε όπως 
και την προς τούτο δικαστηριακή και διοικητική νομολογία. 

3. Την από την επιτόπια μετάβαση σχηματισθείσα αντίληψη περί του 
πλάτους τής βρέχόμενης ζώνης της ξηράς και λοιπών συναφών στοιχείων 
ήτοι: 

α) Περιγραφή της μορφολογίας της περιοχής, 
β) Κατάσταση της ακτής, 
γ) Κατάσταση θαλάσσιου χώρου, 
δ) Παλίρροιες και θαλάσσια ρεύματα, 
ε) Επικρατούσες καιρικές συνθήκες. 

4. Λοιπά στοιχειά που έλαβε υπόψη η επιτροπή όπως παλαιά διαγράμ¬ 
ματα, μαρτυρικές καταθέσεις, τίτλοι ιδιοκτησίας, έγγραφα ΓΕΝ, προηγού¬ 
μενοι καθορισμοί σε γειτονική περιοχή κ.λπ. ως και τα εξ αυτών συμπερά¬ 
σματα κατά την κρίση της επιτροπής, αποφασίζει: 

Καθορίζει επί του ως άνω τοπογραφικού διαγράμματος: 
α) Την οριογραμμή του αιγιαλού με ερυθρά συνεχή πολυγωνική γραμμή 
που ορίζεται από τις κορυφές Α1 έως και Α11 που εμφανίζονται με συντε- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


Αριθ. 1009 (2) 

Καθορισμός ορίων αιγιαλού και δημιουργία ζώνης παραλίας στην περιοχή 
της κοινότητας Αραχωβιτίκων Πατρών Ν. Αχαϊας. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 «Περί 
Αιγιαλού και Παραλίας» όπως τροποποιήθηκαν και συμπληρώθηκαν με τις 
διατάξεις, α) του άρθρου 13 του Ν. 1078/1980 και β) του άρθρου 23 του 
Ν. 1337/1983. 

2. Τις διατάξεις της παραγράφου 9 του άρθρου 1 του κεφαλαίου Β' της 
0.208/181/26.4.1982 (ΦΕΚ 214/26.4.1982 τεύχος Β) κοινής από¬ 
φασης των Υπουργών Προδρίας Κυβερνήσεως και Οικονομικών για «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής αρμο¬ 
διότητας του Υπ. Οικονομικών. 

3. Την από 3.9.1990 έκθεση της «Επιτροπής καθορισμού των ορίων 
του Αιγιαλού και της Παραλίας» που καθόρισε τα όρια του Αιγιαλού και της 
Παραλίας στην περιοχή των ορίων της κοινότητας Αραχωβιτίκων Πατρών 
και το από τον Μάρτιο του 1989 τοπογραφικό διάγραμμα το οποίο συνέ¬ 
ταξε ο Παναγιώτης Μάραντος Τοπογράφος Μηχανικός της Δ/σεως Τεχν. 
Υπηρ. Ν. Αχαϊας το οποίο θεωρήθηκε την 16.5.1989 από τον Παναγιώτη 
Σπηλιωτόπουλο Δ/ντή της Δ/νσεως Τεχν. Υπηρ. Ν. Αχαϊας και συνοδεύει 
την έκθεση της προαναφερόμενης Επιτροπής. 

4. Την σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο υπ’ αριθμ. 544.5/532/18.5.1990 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/1955 

(ΦΕΚ 97/Α/1955) «περί διοικητικής αποκεντρώσεως» σε συνδυασμό με 
τις διατάξεις του από 28.6.1955 Β. Δ/τος περί εξαιρέσεώς από της κατά 
το άρθρο 1 παραγρ. 1 του Νόμου 3200/55 αρμοδιότητος Νομαρχών, 
αντικειμένων τινων αρμοδιότητος του Υπουργού Οικονομικών, του Β.Δί/ 
τος 704/1970 και του άρθρου 1 παραγρ. 5 του Π.Δ. 71/25.2:1984, 
σχετικά με την μεταβίβαση αρμοδιοτήτων του Υπουργού Οικονομικών ' 
στους Νομάρχες και τις περιφερειακές Αρχές διανομαρχιακού επιπέδου, 
αποφασίζουμε: \ 

1. Επικυρώνουμε την από 3.9.1990 έκθεση της Επιτροπής καθορισμού 
ορίων Αιγιαλού και Παραλίας καθώς και το από τον Μάρτιο του 1989 το¬ 
πογραφικό διάγραμμα, που την συνοδεύει, το οποίο συντάχθηκε από τον 
Παναγιώτη Μάραντο τοπογρ. Μηχανικό με κλίμακα 1:500 και θεωρή¬ 
θηκε την 16.5.1989 από τον Παναγιώτη Σπηλιωτόπουλο Δ/ντή της Δ/ 
νσης Τεχνικών Υπηρεσιών Ν. Αχαΐας, επί του οποίου η πιο πάνω Επιτροπή 
με κόκκινη γραμμή καθόρισε τα όρια του Αιγιαλού και με κίτρινη γραμμή 
τα όρια της Παραλίας στην περιοχή της κοινότητας Αραχωβίτικα Πατρών. 

2. Η παρούσα απόφαση μαζί με την έκθεση και το διάγραμμα που προα- 
ναφέραμε να δημοσιευτούν στην Εφημερίδα της Κυβερνήσεως. 

Πάτρα, 19 Σεπτεμβρίου 1990 

Ο Νομάρχης 
ΝΙΚΟΣ ΤΑΓΑΡΗΣ 


ΕΚΘΕΣΗ 

Έκθεση της επιτροπής καθορισμού των οριογραμμών του αιγιαλού και της 
παραλίας σύμφωνα με τις διατάξεις του άρθρ. 74 του Π.Δ/τος 636/ 
1977.. 

Καθορισμός για πρώτη φορά των ορίων αιγιαλού παραλίας στην πε¬ 


ριοχή της Κοινότητας Αραχωβιτίκων Πατρών. 

Οι κάτωθι υπογεγραμμένοι: 

1. Χρήατος Σωτηρόπουλος, υπάλληλος Δ.Ο.Υ. Β' Πατρών, νομίμως 
αναπληρών την κωλυομένη Προϊστ/νη της Δ.Ο.Υ. Β' Πατρών, ως Πρόε¬ 
δρος. 

2. Παναγιώτης Μάραντος, υπάλληλος Δ/νσης Τεχν. Υπηρ., νομίμως 
αναπληρών τον κωλυόμενο Δ/ντή της Δ/νσης Τεχνικών Υπηρεσιών Ν. 
Αχαϊας και 

3. Ανδρέα Καλλίγας, Σημαιοφόρος του Λ.Σ., νομίμως αναπληρών τον 
κωλυόμενο Λιμενάρχη Πατρών ως μέλη, αποτελούντες την επιτροπή του 
άρθρ. 74 του Π. Δ/τος 636/1977, μεταβήκαμε την 9.1.1990 ημέρα 
Τρίτη στην περιοχή της κοινότητας Αραχωβιτίκων Πατρών και λαβάντες 
υπόψη: 

1. Το ενδιαφέρον της κοινότητας Αραχωβιτίκων για τον καθορισμό του 
Αιγιαλού - Παραλίας στην εν λόγω περιοχή, βάσει αιτήσεώς της. 

2. Το από τον Μάρτιο του 1989 τοπογραφικό διάγραμμα, το οποίο συ¬ 
νέταξε ο Παναγιώτης Μαράντος Τοπογράφος Μηχ/κός και με κλίμακα 
1:500 και θεώρησε ο Δ/ντής Τεχνικών Υπηρεσιών Ν. Αχαϊας Παναγ. 
Σπηλιωτόπουλος την 16.5.1989. 

3. Τα υπ’ αριθμ. 544.5/461/13.9.1989 και 544.5/332/ 
18.5.1990 έγγραφά του Γ.Ε.Ν. τα οποία λάβαμε υπόψη και προβήκαμε 
στις προτεινόμενες διορθώσεις. 

4. Το πλήθος των κορυφών της οριογραμμής του αιγιαλού αρχομένων 
από το 25 έως και το 49. 

5. Το πλήθος των κορυφών της οριογραμμής της παραλίας αρχομένων 
από το 25’ έως και το 49'. 

. 6. Τις διατάξεις του αρθρ. 3 του Ν. 653/77 σε συνδυασμό με τις διατά¬ 
ξεις του Ν.Δ/τος 17 Ιουλίου -16 Αυγούστου 1923, όπως τροποποιήθηκαν 
με το αρθρ. 6 του Ν. 5269/31. 

7. Την αντίληψη που σχηματίσθηκε από την επιτόπια επίσκεψη, ότι δεν 
υφίσταται παλαιός αιγιαλός, για το πλάτος της βρέχόμενης ζώνης της ξη- 
' ράς και των άλλων συναφών στοιχείων, δηλ. την μορφολογία της περιοχής, 
την κατάσταση της ακτής, την κατάσταση του θαλασσίου χώρου, τις καιρι¬ 
κές συνθήκες που επικρατούν στην περιοχή κ.α., αποφασίζουμε: 

| Καθορίζουμε στο παραπάνω τοπογραφικό διάγραμμα: 

' α) Την οριογραμμή του αιγιαλού με κόκκινη συνεχή πολυγωνική 
γραμμή 25, 26,... 49 της οποίας οι κορυφές έχουν εξαρτηθεί από το κρα¬ 
τικό δίκτυο συντ/νων. / 

β) Την οριογραμμή' της παραλίας με συνεχή κίτρινη πολυγωνική 
γραμμή 25', 26',... 49' η οποία χαράχτηκε σε απόσταση 10 μ. και είναι 
παράλληλη προς την οριογραμμή του αιγιαλού. 

Οι κορυφές της παραλίας έχουν ομοίως εξαρτηθεί από το κρατικό δίκτυο 
συντ/νων. 

Τίθεται οριογραμμή παραλίας επειδή δεν εξυπηρετούνται οι σκοποί του 
άρθρου 7 παρ. 1 του Α.Ν. 2344/40. 

Πάτρα, 3 Σεπτεμβρίου 1990 
Ο Πρόεδρος 

ΧΡΗΣΤΟΣ ΣΩΤΗΡΟΠΟΥΛΟΣ 
Τα Μέλη 

ΠΑΝ. ΜΑΡΑΝΤΟΣ 
ΑΝΔΡΕΑΣ ΚΑΛΛΙΓΑΣ 

